FMN: ekonomia shqiptare pritet të rritet me 6 për qind deri në fund të  vitit - 2003-10-29
Ministri shqiptar i Ekonomisë thotë se sipas parashikimeve të institucioneve financiare të Shqipërisë dhe FMN-së, zhvillimet makroekono
Të dhënat e fundit zyrtare tregojnë se ekonomia shqiptare vazhdon të ruajë stabilitet dhe të sigurojë një rritje të kënaqshme. Në përfundim të bisedimeve me misionin e fondit monetar ndërkombëtar, Ministri i Financave Kastriot Islami deklaroi sot se zhvillimet makroekonomike janë inkurajuese: deklaroi Islami. Kjo situatë bëri që sot, Banka e Shqipërisë të vendosë edhe uljen e normave të interesit. Sipas Guvernatorit të Bankës së Shqipërisë, Shkçëqim Cani, kuadri i përgjithshëm makroekonomik i vendit, i analizuar në të gjithë aspektet e tij, përbën një argument të rëndësishëm në mbështetje vendimit të sotëm. shpjegoi guvernatori Cani. Por nëse treguesit kryesorë makroekonomikë qëndrojnë në nivele optimiste, sërish thembra e Akilit duket se mbeten tatimet dhe doganat. Për të dytin vit radhazi, të ardhurat nuk arrijnë parashikimet, ndonëse sipas shefit të misionit të Fondit Monetar Hossein Samiei, ka një rritje domethënëse në krahasim me vitin 2002. tha zoti Samiei. Sipas shefit të misionit të FMN-së, politikat kyçe për vitin e ardhshëm do të synojnë në rritjen e efiçencës së shpenzimeve publike, përmirësimin e qeverisjes, reduktimin e aktivitetit jo-zyrtar, përmirësimin e klimës së biznesit dhe sigurimin e progresit në modernizimin e sektorit energjetik.// lk //